ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஒரே நாளில் 50 லட்சம் பாஸ்ட் டேக் பரிவர்த்தனை: முதல் முறையாக ஒரு நாள் வசூல் ரூ.80 கோடியை கடந்தது
சுங்கச் சாவடிகளில் பாஸ்ட் டேக் வசூல் டிசம்பர் 24ஆம் தேதி அன்று முதல் முறையாக ரூ.80 இலட்சத்தைக் கடந்தது. அன்றைய தினம் வரலாற்று சாதனையாக மொத்த 50 இலட்சம் பாஸ்ட் டேக் பரிவர்த்தனைகள் நடந்துள்ளன.
நெடுஞ்சாலைகளில், பாஸ்ட் டேக் பயன்படுத்துவது இதுவரை இல்லாத அளவுக்கு அதிகரித்துள்ளது. நாட்டில் இதுவரை 2.20 கோடி பாஸ்ட் டேக்குகள் வழங்கப்பட்டுள்ளன. 2021ஆம் ஆண்டு ஜனவரி 1ஆம் தேதி முதல், பாஸ்ட் டேக் பயன்படுத்துவது கட்டாயமாகிறது. இதற்காக சுங்கச்சாவடிகளில் வாகனங்கள் தடையின்றி செல்வதற்கான அனைத்து ஏற்பாடுகளையும் இந்திய தேசிய நெடுஞ்சாலை ஆணையம் மேற்கொண்டுள்ளது. பாஸ்ட் டேக் முறையைப் பயன்படுத்துவதன் மூலம் நெடுஞ்சாலைகளில் பயணம் செய்வோருக்கு நேரமும், எரிபொருளும் மிச்சமாகிறது. இந்த மின்னணு கட்டணப் பரிமாற்றத்துக்காக, மத்திய மோட்டார் வாகன சட்டத்தில் சமீபத்தில் திருத்தம் செய்யப்பட்டது.
பாஸ்ட் டேக்குகள் இந்திய தேசிய நெடுஞ்சாலை ஆணையத்தின் சுங்கச்சாவடி மையங்கள் மற்றும் நாடு முழுவதும் 30,000 விற்பனை மையங்களில் கிடைக்கிறது. இது தவிர அமேசான், ப்ளிப் கார்ட், ஸ்னாப் டீல் ஆகிய ஆன்லைன் வர்த்தக நிறுவனங்கள் மூலமாகவும் இவை வழங்கப்படுகின்றன. இந்தத் திட்டத்துக்காக 27 வங்கிகளுடன் ஒப்பந்தம் செய்யப்பட்டுள்ளது. இதை எளிமையாக ரீசார்ஜ் செய்வதற்கும் பல வசதிகள் செய்யப்பட்டுள்ளன. இது தவிர சுங்கச்சாவடிகள் மற்றும் விற்பனை மையங்களில் ரொக்கப் பணம் கொடுத்தும் பாஸ்ட் டேக்-ஐ ரீசார்ஜ் செய்யலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683678
------
(Visitor Counter : 173
இளைஞர் நலன் மற்றும் விளையாட்டு அமைச்சகம்
ராஜஸ்தானில் 33 கேலோ இந்தியா விளையாட்டு மையங்களை மத்திய விளையாட்டுத் துறை அமைச்சர் திரு அனுராக் சிங் தாக்கூர் திறந்து வைத்தார்
ராஜஸ்தான் மாநிலம் ஜெய்ப்பூரில் 33 கேலோ இந்தியா விளையாட்டு மையங்களை மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் இன்று  திறந்து வைத்தார். இந்த நிகழ்ச்சியில் பேசிய அனுராக் சிங் தாக்கூர், ராஜஸ்தானில் பிரத்யேக விளையாட்டு அறிவியல் மையத்துடன் கூடிய தேசிய உயர்திறன் சிறப்பு மையம் அமைக்கப்படும் என்றும், கூடுதலாக 18 கேலோ இந்தியா மையங்கள் அமைக்கப்படும் என்றும் கூறினார். இதன் மூலம் இந்த மாநிலத்தில் உள்ள கேலோ இந்தியா மையங்களின் எண்ணிக்கை 51 ஆக உயரும் என்றும் அமைச்சர் தெரிவித்தார். கேலோ இந்தியா விளையாட்டு மையங்களுக்கு இடையே போட்டிகள் நடத்தப்படும் என்றும், பயிற்சியாளர்களுக்கான பயிற்சித் திட்டம் விரிவுபடுத்தப்படும் என்றும் அவர் கூறினார்.
விளையாட்டுத் துறையில் அனைத்து மாநிலங்களும் வளர வேண்டும் என்று மத்திய அரசு விரும்புவதாக அவர் தெரிவித்தார். விளையாட்டுத் துறையில் தொலைநோக்குப் பார்வையுடன் மாநில அரசுகள் மத்திய அரசுடன் இணைந்து செயல்படும்போது, இந்தியாவுக்கு அதிக பதக்கங்கள் கிடைக்கும் என்று அவர் கூறினார்.
கேலோ இந்தியா திட்டம் மற்றும் ஒலிம்பிக் பதக்க இலக்குத் திட்டம் ஆகியவற்றின் வெற்றி கடந்த சில ஆண்டுகளில் தெரியவந்துள்ளது என அவர் தெரிவித்தார். ஒலிம்பிக், பாராலிம்பிக், காமன்வெல்த் போன்ற சர்வதேச போட்டிகளில் அதிக எண்ணிக்கையிலான பதக்கங்களை இந்தியா வென்றுள்ளதை அவர் சுட்டிக்காட்டினார். 20 வயதுக்குட்பட்டோருக்கான மல்யுத்த உலக சாம்பியன் பட்டத்தை இரண்டு முறை வென்று ஆன்டிம் பங்கல் வரலாறு படைத்துள்ளதாக அவர் கூறினார். உலகக் கோப்பை செஸ் போட்டியில் பிரக்ஞானந்தா இறுதிப் போட்டிக்கு முன்னேறியுள்ளதை அவர் குறிப்பிட்டார். 60 ஆண்டுகளில், உலக பல்கலைக்கழக விளையாட்டுகளில் அதிகபட்சமாக இந்தியாவுக்கு ஒரு ஆண்டில் 18 பதக்கங்கள் மட்டுமே கிடைத்தன எனவும், ஆனால், இந்த ஆண்டு மட்டும் 26 பதக்கங்களை வென்றுள்ளதாகவும் அமைச்சர் தெரிவித்தார்.
கேலோ இந்தியா திட்டத்தின் முக்கியத்துவத்தை குறிப்பிட்ட அமைச்சர், இதன் மூலம் ஒவ்வொரு ஆண்டும், பல விளையாட்டு வீரர்கள் பல்கலைக்கழக மற்றும் குளிர்கால விளையாட்டுகளில் பங்கேற்கின்றனர் என்று திரு அனுராக் தாக்கூர் குறிப்பிட்டார்.
இந்நிகழ்ச்சியில் ராஜஸ்தான் மாநில இளைஞர் நலன் மற்றும் விளையாட்டுத் துறை அமைச்சர் திரு அசோக் சந்த்னா உள்ளிட்டோர் கலந்துகொண்டனர்.
பாதுகாப்பு அமைச்சகம்
போர்க் கப்பல்களை குடியரசுத் தலைவர் பார்வையிடும் நிகழ்ச்சியில், உள்நாட்டு தயாரிப்புகளை வெளிக்காட்டியது இந்திய கடற்படை
விசாகப்பட்டினத்தில் இன்று நடந்த கடற்படை கப்பல்களின் அணிவகுப்பை, குடியரசுத் தலைவர் திரு.ராம்நாத் கோவிந்த் பார்வையிட்டார். விடுதலையின் அம்ரித் மஹோத்ஸவத்தை முன்னிட்டு, கடற்படையின் 12வது அணிவகுப்பு நிகழ்ச்சி நடத்தப்பட்டது. 75 ஆண்டு சேவையில் இந்திய கடற்படை என்ற கருப்பொருளில், இந்திய கடற்படைக்காக உள்நாட்டிலேயே உருவாக்கப்பட்ட போர்கப்பல்களை இந்திய கடற்படை இந்நிகழ்ச்சியில் வெளிக்காட்டியது.
21 குண்டுகள் முழங்க கடற்படை அணிவகுப்பு மரியாதை அளிக்கப்பட்டபின், ஐஎன்எஸ் சுமித்ரா என்ற கப்பலில் குடியரசுத் தலைவர் திரு.ராம்நாத் கோவிந்த் ஏறினார். இதனால் இது இன்று குடியரசுத் தலைவர் பயணம் செய்யும் கப்பல் என அழைக்கப்பட்டது. கடற்படை அணிவகுப்பை பார்வையிட வந்த குடியரசுத் தலைவரை, பாதுகாப்புத்துறை அமைச்சர் திரு.ராஜ்நாத் சிங், கடற்படை தலைமை தளபதி அட்மிரல் ஆர். ஹரி குமார் ஆகியோர் வரவேற்றனர்.
குடியரசுத் தலைவர் பயணம் செய்த கப்பல், நான்கு வரிசைகளில் அணிவகுத்து நின்ற 44 கப்பல்களை கடந்து சென்றது. . இதன் மூலம் இந்திய கடற்படை சக்தி முழு அளவில் வெளிக்காட்டப்பட்டது. இந்த நிகழ்ச்சியின் ஒரு பகுதியாக, போர்க்கப்பல்கள், நீர்மூழ்கி கப்பல்கள் ஆகியவை அதிவேகத்தில், குடியரசுத் தலைவரின் கப்பல் அருகே கடந்து செல்லும் நிகழ்ச்சியும் நடத்தப்பட்டது. கடற்படையினரின் சாகச நிகழ்ச்சிகள் மற்றும் மீட்பு பணிகள் குறித்த நிகழ்ச்சிகளும் செய்து காட்டப்பட்டன. கடற்படையின் ஹாக் ரக போர் விமானங்களின் சாகச நிகழ்ச்சிகள் மற்றும் கடற்படை கமாண்டோக்கள் பாராசூட்டிலிருந்து குதித்தது போன்ற நிகழ்ச்சிகள் பார்வையாளர்களை கவர்ந்தன.
குடியரசுத் தலைவர் பயணம் செய்த கப்பல், போர்கப்பல்களின் அணிவகுப்பை, கடந்து சென்றபோது, அந்த கப்பல்களில் இருந்த கடற்படை அதிகாரிகள், மாலுமிகள் பாரம்பரிய முறைப்படி அணிவகுத்து நின்று சல்யூட் அடித்து மரியாதை செலுத்தினர்.
கடற்படையின் சேத்தக், ஷீ கிங், காமோவ் ரக ஹெலிகாப்டர்கள், டார்னியர், ஐஎல்-38எஸ்டி, பி81, ஹாக்ஸ் மற்றும் மிக்29-கே ரக விமானங்களின் அணிவகுப்பையும், குடியரசுத் தலைவர் திரு.ராம்நாத் கோவிந்த் பார்வையிட்டார்.
இந்நிகழ்ச்சியில் பேசிய குடியரசுத் தலைவர் திரு.ராம்நாத் கோவிந்த், இந்திய கடற்படையின் தொடர்ச்சியான கண்காணிப்பு, துரித நடவடிக்கை, அயராத முயற்சிகள், நாட்டின் கடற் பாதுகாப்பு மற்றும் வர்த்தக பாதுகாப்பை உறுதி செய்வதில் வெற்றிகரமாக உள்ளன என தெரிவித்தார். மேக் இன் இந்தியா நடவடிக்கையில் இந்திய கடற்படை முன்னணியில் இருந்து உள்நாட்டு கொள்முதலை அதிகம் மேற்கொள்வது குறித்து குடியரசுத் தலைவர் மகிழ்ச்சி தெரிவித்தார். பல போர்க்கப்பல்கள் மற்றும் நீர்மூழ்கி கப்பல்களின் சுமார் 70 சதவீத பாகங்கள் உள்நாட்டில் உருவாக்கப்பட்டவை என்பதையும் அவர் குறிப்பிட்டார். இந்தியா , அணுசக்தி நீர்மூழ்கி கப்பல்களை உருவாக்கியது பெருமையான விஷயம் என்று கூறிய குடியரசுத் தலைவர், விரைவில் உள்நாட்டு தயாரிப்பு விமானம் தாங்கி போர்கப்பல் ‘விக்ராந்த்’ கடற்படையில் இணைய போகிறது என கூறினார். உள்நாட்டு கப்பல் கட்டும் திறனில் ஏற்பட்டுள்ள முன்னேற்றம், தற்சார்பு இந்தியா திட்டத்தில் மிகச் சிறந்த பங்களிப்பு என கூறினார்.
இந்நிகழ்ச்சியை தொடர்ந்து சிறப்பு தபால் உறை மற்றும் தபால் தலையை, பாதுகாப்புத்துறை அமைச்சர் திரு. ராஜ்நாத் சிங், தகவல் தொடர்பு துறை இணையமைச்சர் திரு. தேவ்சின்ஹ் ஜே சவுகான் ஆகியோர் முன்னிலையில் குடியரசுத்தலைவர் வெளியிட்டார்.
பிரதமர் அலுவலகம்
சவுதி அரேபியா பட்டத்து இளவரசரின் இந்திய வருகையின்போது கையெழுத்திடப்பட்ட புரிந்துணர்வு ஒப்பந்தம்/ ஒப்பந்தங்கள்
|
|
வரிசை எண்
|
|
புரிந்துணர்வு ஒப்பந்தம்/ ஒப்பந்தம்
|
|
இந்தியா சார்பில் பரிமாறிக் கொண்டவர்
|
|
சவுதி அரேபியாவின் சார்பில் பரிமாறிக் கொண்டவர்
|
|
1.
|
|
இந்தியா மற்றும் சவுதி அரேபியா இடையே தேசிய முதலீடு மற்றும் உள்கட்டமைப்பு நிதியில் முதலீடு செய்வதற்கான புரிந்துணர்வு ஒப்பந்தம்
|
|
திருமதி. சுஷ்மா ஸ்வராஜ், மத்திய வெளியுறவுத் துறை அமைச்சர்
|
|
திரு. காலித் அல் ஃபலி, எரிசக்தி, தொழில் மற்றும் கனிம வளங்கள் துறை அமைச்சர்
|
|
2.
|
|
இந்தியாவின் சுற்றுலா அமைச்சகம் மற்றும் சவுதி அரேபியாவின் சுற்றுலா மற்றும் தேசிய பாரம்பரிய சவுதி ஆணையத்தின் இடையே சுற்றுலாத் துறையில் ஒத்துழைப்பிற்கான புரிந்துணர்வு ஒப்பந்தம்
|
|
திரு. டி எஸ் திருமூர்த்தி, செயலர்
|
|
திரு.அதல் அல்-ஜுபெர், வெளியுறவுத்துறை இணையமைச்சர்
|
|
3.
|
|
இந்தியா மற்றும் சவுதி அரேபியா அரசின் இடையே வீட்டுவசதித் துறையில் ஒத்துழைப்புக்கான புரிந்துணர்வு ஒப்பந்தம்
|
|
திரு அகமது ஜாவத், சவுதி அரேபியாவுக்கான இந்திய தூதர்
|
|
டாக்டர் மஜித் பின் அப்துல்லா அல் கசாபி, தொழில் மற்றும் முதலீடுத் துறை அமைச்சர்
|
|
4.
|
|
இருநாடுகளுக்கு இடையேயான முதலீட்டு உறவுகளை மேம்படுத்தும் வகையில் இந்திய அரசின் முதலீடு செய் இந்தியா திட்டம் மற்றும் சவுதி அரேபியாவின் முதலீட்டு ஆணையம் செயல்திட்டம்
|
|
திரு அகமது ஜாவத், சவுதி அரேபியாவுக்கான இந்திய தூதர்
|
|
டாக்டர் மஜித் பின் அப்துல்லா அல் கசாபி, தொழில் மற்றும் முதலீட்டுத் துறை அமைச்சர்
|
|
5.
|
|
ஒலிபரப்புத் துறையில் ஒத்துழைப்பை ஏற்படுத்தும் வகையில், இந்தியாவின் பிரசார் பாரதி மற்றும் சவுதியின் ஒலிபரப்புக்கழகம், ஒலி-ஒளி நிகழ்ச்சிகளை பரிமாறிக் கொள்வதற்கான புரிந்துணர்வு ஒப்பந்தம்
|
|
டாக்டர் மஜித் பின் அப்துல்லா அல் கசாபி, தொழில் மற்றும் முதலீடு துறை அமைச்சர்
|
|
டாக்டர் துர்கி அப்துல்லா அல்-ஷபானா, ஊடகத்துறை அமைச்சர்
பின்குறிப்பு: மேற்குறிப்பிட்டுள்ள ஒப்பந்தங்களைத் தவிர, சர்வதேச சூரிய எரிசக்தி கூட்டணியின் செயல்திட்ட ஒப்புதலுக்கும் சவுதி தரப்பில் கையெழுத்திடப்பட்டுள்ளது.
தகவல் மற்றும் ஒலிபரப்பு அமைச்சகம்
ஆணாதிக்கம் பெண்களை எவ்வாறு இழிவுபடுத்துகிறது என்பது பற்றி விவரிக்கும் லிட்டில் விங்ஸ் குறும்படம்
ஒரு கவிதையை நீங்கள் படிக்கும் போது
சொல் புதிதாக
பொருள் புதிதாக
சுவை மிக்க நவ கவிதையாக இருக்க வேண்டும்
தமிழ் கவிஞர் சுப்பிரமணிய பாரதி பாடிய புகழ் மிக்க வரிகளை லிட்டில் விங்ஸ் என்ற தமிழ் குறும் படத்தின் இயக்குனர் நவீன்குமார் முத்தையா தனது திரைப்படம் பற்றி பேசும் போது எடுத்துக்காட்டினார். “நீங்கள் ஒரு கதையை சொல்ல விரும்பும்போது அல்லது ஒரு கொள்கையை முன்வைக்கும் போது ஆயிரம் தடவை சொல்லப்பட்டதாக இருப்பினும் அதனை தனித்துவமான முறையில் சொல்வதற்கு நீங்கள் முயற்சி செய்ய வேண்டும்” என்று கோவாவில் நடைபெறும் 53 வது இந்திய சர்வதேச திரைப்பட விழாவின் பத்திரிகை தகவல் அலுவலகம் ஏற்பாடு செய்திருந்த ஊடக கலந்துரையாடல் நிகழ்வில் அவர் தெரிவித்தார்.
“சமூகத்தில் ஆழமாக வேரூன்றியுள்ள ஆணாதிக்க கொடுமையை எனது படம் எடுத்துரைக்கிறது. இதனை மாறுபட்ட கோணத்தில் நான் சொல்ல விரும்பினேன்” என்று நவீன்குமார் கூறினார். தனது படம் ஆணின் கண்ணோட்டத்தில் சொல்லப்பட்டிருந்தாலும் ஆணாதிக்கத்தின் கொடுமையை ஒவ்வொரு பெண்ணும் அமைதியாக ஆனால் தீவிரமாக உணர்ந்து கொள்ளும் விதத்தில் உள்ளது என்று அவர் தெரிவித்தார்.
இத்தகைய படத்திற்கு துண்டுதலாக இருந்தது எது என்பது பற்றி விவரித்த இயக்குனர்,தமிழ் எழுத்தாளர் கந்தர்வன் எழுதிய திருமணமான ஒரு ஜோடி பற்றிய சிறுகதையை ஏழு ஆண்டுகளுக்கு முன் படித்ததாக கூறினார். இந்த கதையை மறந்துவிட்டபோதும் இதன் சம்பவங்கள் மற்றும் கருத்துக்கள் தமது வாழ்க்கையிலும் சுற்றுப் புறங்களிலும் பல்வேறு வடிவங்களில் மீண்டும் மீண்டும் வந்தன. இதுதான் இந்த கருத்தில் படம் எடுக்க துண்டியது என்று அவர் கூறினார்.
இந்த சந்திப்பின் போது திரைப்படத்தின் கதாநாயக நடிகர் சீ. காளிதாஸ், கதாநாயகி மணிமேகலை, ஒளிப்பதிவாளர் சரவண மருது ஆகியோரும் உடனிருந்தனர். லிட்டில் விங்ஸ் என்ற இந்த திரைப்படம் இந்திய பனோராமாவில் கதை அல்லாத திரைப்படங்கள் பிரிவில் திரையிடப்பட்டது.
நவீன்குமார் முத்தையா சுயமாக முயற்சி செய்து முன்னேறும் திரைக்கதை ஆசிரியர் மற்றும் தயாரிப்பாளர். லிட்டில் விங்ஸ் படம் காம்ரேட் டாக்கீஸ் மூலம் திலானி ரவீந்திரன், ராஜுமுருகன் ஆகியோரால் தயாரிக்கப்பட்டது.
•••••••
Sri/SMB/RJ/RR
(Visitor Counter : 189
புவி அறிவியல் அமைச்சகம்
வங்கக் கடலின் தென்கிழக்கில் குறைந்த காற்றழுத்த தாழ்நிலை:மே 16ம் தேதி மாலையில் புயலாக மாற வாய்ப்பு
இந்திய வானிலை ஆய்வுத் துறையின் புயல் எச்சரிக்கைப் பிரிவு “வங்கக் கடல், அந்தமான் கடல் பகுதியில் நேற்று மே 13 ம் தேதி உருவான காற்றழுத்தத் தாழ்நிலை பகுதி வங்கக் கடலில் காற்றழுத்தத் தாழ்நிலையாக இன்று மே 14 ம் தேதி காலையில் நிலை கொண்டுள்ளது.
அது மேலும் தீவிரமடைந்து, வங்கக் கடலின் மத்திய பகுதியில் காற்றழுத்தமாக நாளை மே 15 ம் தேதி உருவாகி, மேலும் வரும் மே 16ம் தேதி அதே பகுதியில் புயல் காற்றாகத் தீவிரமடையக் கூடும். அது ஆரம்பத்தில் மே 17ம் தேதி வரை வங்கக் கடலில் வடமேற்கு திசை நோக்கி நகர்ந்து, மே 18, 19 ஆகிய தேதிகளில் வங்கக் கடலின் வடக்கில் வடக்கு, வடகிழக்கு திசை நோக்கி நகரும்.
இதன் காரணமாக, வங்கக் கடல், அந்தமான் கடல், அந்தமான்-நிகோபர் தீவுகள் ஆகிய பகுதிகளில் மே 16ம் தேதி வாக்கில் தென்மேற்குப் பருவமழை முன்கூட்டியே தொடங்குவதற்குச் சாதகமான சூழ்நிலைகள் அமைந்துள்ளன.
இதன் விளைவாக, வங்கக் கடலில் தெற்கு மற்றும் மத்தியப் பகுதிகளிலும் அந்தமான் கடலை ஒட்டிய பகுதிகளிலும் மே 15ம் தேதி முதல் வானிலை மோசமாக இருக்கும்.
இதனால் மீனவர்கள் வங்கக் கடலின் தெற்கு மற்றும் மத்திய பகுதிகளில் மே 15ம் தேதி முதல் மீன் பிடிப்பதைத் தவிர்க்கும்படி அறிவுறுத்தப் படுகிறார்கள். ஏற்கெனவே அந்தப் பகுதிகளில் மீன்பிடிக்கச் சென்றவர்கள் நாளைக்குள் கரைக்குத் திரும்பும்படியும் கேட்டுக் கொள்ளப்படுகிறார்கள்.
(- மேலும், வடக்கு ஆந்திரப் பகுதியில் வங்கக் கடலின் மேற்குப் பகுதியில் மே 18ம் தேதி மீனவர்கள் மீன் பிடிக்கச் செல்ல வேண்டாம் என்றும் அதைப் போல் ஒடிசா கடற்கரை வடக்கு வங்கக் கடல் பகுதியில் மே 18ம் தேதி முதல் மீன்பிடிக்கச் செல்ல வேண்டாம் என்றும் அறிவுறுத்தப்படுகிறார்கள். ஏற்கெனவே கடலில் மீன்பிடிக்கச் சென்ற மீனவர்கள், மே 17ம் தேதி திரும்பும்படி கேட்டுக் கொள்ளப்படுகிறார்கள்.
சுற்றுலா அமைச்சகம்
‘லடாக்: புதிய தொடக்கம், புதிய இலக்குகள்’’ : லே பகுதியில், 3 நாள் சுற்றுலா நிகழ்ச்சி நாளை தொடக்கம்
‘லடாக்: புதிய தொடக்கம், புதிய இலக்குகள்’’ என்ற தலைப்பில்: 3 நாள் பிரம்மாண்ட சுற்றுலா நிகழ்ச்சி லே பகுதியில் நாளை தொடங்குகிறது.
லடாக் யூனியன் பிரதேசத்தின் துணை நிலை ஆளுநர் திரு ராதா கிருஷ்ண மாத்தூர் மற்றும் மத்திய சுற்றுலா மற்றும் கலாச்சாரத்துறை அமைச்சர் திரு ஜி. கிஷன் ரெட்டி ஆகியோர் இந்நிகழ்ச்சியில் உரையாற்றுகின்றனர்.
‘‘புதிய தொடக்கம், புதிய இலக்குகள்’’ என்ற சுற்றுலா நிகழ்ச்சி லே பகுதியில் 2021 ஆகஸ்ட் 26ம் தேதி முதல் 28ம் தேதி வரை நடக்கிறது. இந்நிகழ்ச்சியில், ‘‘லடாக் பகுதிக்கான, சுற்றுலா தொலைநோக்கு’’ குறித்த ஆவணம் வெளியிடப்படும்.
இந்திய சுற்றுலாத்துறை அமைச்சகம், லடாக் சுற்றுலாத்துறையுடன் இணைந்து இந்நிகழ்ச்சியை நடத்துகிறது. லடாக் பகுதியில் சுற்றுலாவை ஊக்குவிப்பதே இந்நிகழ்ச்சியின் நோக்கம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748804
-----
(Visitor Counter : 136
சுகாதாரம் மற்றும் குடும்ப நலத்துறை அமைச்சகம்
அணிசேரா நாடுகளின்  சுகாதாரத்துறை அமைச்சர்கள் கூட்டத்தில் டாக்டர் ஹர்ஷ் வர்தன் பங்கேற்பு
காணொலி காட்சி மூலம் நடந்த, அணிசேரா நாடுகளின் சுகாதாரத்துறை அமைச்சர்கள் கூட்டத்தில் மத்திய சுகாதாரத்துறை அமைச்சர் டாக்டர்.ஹர்ஷ் வர்தன் பங்கேற்றார்.
கோவிட்-19 உலகை அச்சுறுத்திக் கொண்டிருக்கும் நேரத்தில் அணிசேரா நாடுகளின் கூட்டம் நடத்தப்படுகிறது. கோவிட்-19 அச்சுறுத்தலுக்கு கவலை தெரிவித்துள்ள அணிசேரா நாடுகள், இதை எதிர்த்துப் போராட உறுதி எடுத்துள்ளது.
இந்தக் கூட்டத்துக்கு அசர்பைஜான் குடியரசு நாட்டின் சுகாதாரத்துறை அமைச்சர் திரு ஆக்டே சிராலியேவ் தலைமை தாங்கினார். இந்தக் கூட்டத்தில் டாக்டர். ஹர்ஷ் வர்தன் பேசியதாவது:
”சரியான நேரத்தில் நடத்தப்படும் இந்த முக்கியமான கூட்டத்தை நடத்தியற்கு அசர்பைஜான் சுகாதாரத்துறை அமைச்சருக்கு பாராட்டு தெரிவிக்கிறேன்.
உலக வரலாற்றில் இது போன்ற சிக்கலான நேரம் எப்போதும் ஏற்பட்டதில்லை. கோவிட்-19, உலகம் முழுவதும் 3 லட்சம் பேரின் விலைமதிப்பற்ற உயிர்களை பலிவாங்கியுள்ளது. 40 லட்சம் பேர் தொற்றால் பாதிக்கப்பட்டுள்ளனர். கோடிக்கணக்கானோரின் வாழ்வாதாரத்தைப் பறித்துள்ளது. நாம் இதுவரை இல்லாத அளவுக்கு ஒருவரையொருவர் சார்ந்துள்ளோம் என்பதை கோவிட்-19 உணர்த்தியுள்ளது. பருவநிலை மாற்றம், பொது சுகாதார அவசர நிலை போன்ற மனிதனால் ஏற்படுத்தப்பட்ட சவால்களை நாம் ஒன்றிணைந்துதான் எதிர்கொள்ள வேண்டும் என்பதை கோவிட்-19 உணர்த்தியுள்ளது. இதற்கு ஒத்துழைப்பு தேவை. வலுக்கட்டாயம் தேவையில்லை.
உலக நாடுகள் இன்னும் அதிகளவில் ஜனநாயகமாக, வெளிப்படையாக, நம்பகத்தன்மையாக, பயனுள்ளதாக மாற வேண்டும் என்பதை தற்போது பெருந்தோற்று நமக்கு ஞாபகப்படுத்துகிறது. சீர்திருத்தப்பட்ட பன்முககொள்கைதான் இப்போதைய தேவை.
கோவிட்-19ஐ எதிர்த்து இந்தியா உறுதியுடன் போராடுகிறது. இந்த நிலையை வேகமாக கையாள்வதை எங்கள் பிரதமர் திரு.நரேந்திர மோடி உறுதி செய்துள்ளார். வைரஸ் பரவலைக் கட்டுப்படுத்துவதை உறுதி செய்ய இந்தியா அனைத்து நடவடிக்கைகளையும் எடுக்கிறது. தேசிய அளவிலான முடக்கத்துக்கு 1.35 பில்லியன் இந்தியர்கள் மதிப்பளித்ததால், இங்கு இறப்பு வீதம் குறைந்துள்ளது, நோய் பரவலும் கட்டுப்படுத்தப்பட்டுள்ளது. தொற்று ஏற்பட்டவர்களை அடையாளம் காணுதல், தனிமைப்படுத்துதல், விரைவான சிகிச்சை அளித்தல் போன்ற எங்களது கொள்கை நல்ல பயனை அளித்துள்ளது. கோவிட்-19க்கு சிகிச்சை அளிக்க இந்தியாவில் 10,000 தனி மருத்துவமனைகள் மற்றும் கவனிப்பு மையங்கள் உள்ளன. இங்கு 20 லட்சம் மருத்துவப் பணியாளர்கள் ஈடுபடுத்தப்பட்டுள்ளனர்.
நாங்கள் எங்கள் மக்களை கவனிப்பதுபோல், இதர நாடுகளுக்கும் உதவிகள் வழங்குகிறோம். 123 நாடுகளுக்கு இந்தியா மருத்துவ பொருட்களை அனுப்பியுள்ளது. இவற்றில் 59 அணி சேரா நாடுகள். கோவிட்-19க்கு தடுப்பு மருந்து உருவாக்கும் உலகளவிலான முயற்சியில், நாங்களும் தீவிரமாகப் பங்கெடுத்துள்ளோம்.
நன்றி.”
இவ்வாறு அவர் பேசினார்.
(Visitor Counter : 181
தகவல் மற்றும் ஒலிபரப்பு அமைச்சகம்
2021-ல் உச்சத்தை எட்டிய தூர்தர்ஷன் புகழ்
2021-ம் ஆண்டு முடிவுக்கு வந்துள்ள நிலையில் பிரசார் பாரதியின் தூர்தர்ஷன், அகில இந்திய வானொலி ஆகியவை நாடெங்கிலும் பல்வேறு மொழிகளில் நிகழ்ச்சிகளையும், செய்திகளையும் வெளியிட்டு நேயர்களின் பாராட்டைப் பெற்றுள்ளது.
2021-ம் ஆண்டில் தூர்தர்ஷனின் அலைவரிசைகள் நாடு முழுவதும் 6 பில்லியனுக்கும் மேற்பட்ட பார்வையாளர்களுடன் புதிய உச்சத்தை அடைந்துள்ளது. 2021-ம் ஆண்டில் தூர்தர்ஷன் அலைவரிசைகள் 680 மில்லியன் பார்வையாளர்களை சென்றடைந்துள்ளது.
190க்கும் மேற்பட்ட நாடுகளைச் சேர்ந்தவர்கள் இந்த நிகழ்ச்சிகளை கண்டு களித்துள்ளனர். தூர்தர்ஷன், அகில இந்திய வானொலியின் யூடியூப் சேனல்கள் 2021-ல் 1 பில்லியனுக்கும் மேற்பட்டோர் கண்டுள்ளதாக பதிவு செய்யப்பட்டுள்ளது. மொத்த 94 மில்லியன் மணி நேரம் இவை பார்க்கப்பட்டுள்ளன.
தூர்தர்ஷனில் கொவிட்-19 தொடர்பான சமூக தகவல்கள் 95 மில்லியனுக்கும் மேற்பட்டோரை சென்றடைந்துள்ளது. பல்வேறு மொழிகளில் செய்திகளை 356 மில்லியனுக்கும் மேற்பட்டோர் பார்த்துள்ளனர். கொவிட் தொடர்பான சிறப்பு நிகழ்ச்சிகள் 43 மில்லியனுக்கும் மேற்பட்டோரை சென்றடைந்துள்ளது.
மேலும் கூடுதல் விவரங்களுக்கு ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1786588
பிரதமர் அலுவலகம்
கல்சா சாஜ்னா தினத்தையொட்டி அனைவருக்கும் பிரதமர் வாழ்த்து தெரிவித்துள்ளார்
கல்சா சாஜ்னா தினம் எனும் சிறப்பு நிகழ்வையொட்டி அனைவருக்கும் குறிப்பாக சீக்கியர்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். கல்சா பந்த்
என்பது உலகம் முழுவதும் உள்ள ஏராளமான மக்களுக்கு ஊக்கம் அளிப்பதாக அவர் கூறினார். இதனால் ஈர்க்கப்பட்டு, பல்வேறு துறைகளில் உலகம் முழுவதும் சீக்கியர்கள் சிறப்படைந்துள்ளனர்.
பிரதமர் ட்விட்டரில் கூறியிருப்பதாவது:
"கல்சா சாஜ்னா தினம் எனும் சிறப்பு நிகழ்வையொட்டி அனைவருக்கும் குறிப்பாக சீக்கியர்களுக்கு வாழ்த்துக்கள். கல்சா பந்த் என்பது உலகம் முழுவதும் உள்ள ஏராளமான மக்களுக்கு ஊக்கம் அளிக்கிறது. இதனால் ஈர்க்கப்பட்டு, பல்வேறு துறைகளில் உலகம் முழுவதும் சீக்கியர்கள் சிறப்படைந்துள்ளனர்"
குடியரசுத் துணைத் தலைவர் செயலகம்
தொற்று அல்லாத நோய்கள் அதிகரித்து வருவதால் நாட்டு மக்கள் ஆரோக்கியமான வாழ்க்கை முறையைக் கடைப்பிடிக்குமாறு குடியரசு துணைத் தலைவர் வலியுறுத்தல்
தொற்று அல்லாத நோய்கள் நாட்டில் அதிகரித்து வருவதைக் கருத்தில் கொண்டு நாட்டு மக்கள் குறிப்பாக இளைஞர்கள் ஆரோக்கியமான வாழ்க்கை முறையைக் கடைப்பிடிக்க வேண்டும் என்றும், அமர்ந்தபடியே பணிகள் மேற்கொள்வதையும், முறையற்ற உணவுப் பழக்கங்களையும் கைவிட வேண்டும் என்றும் குடியரசு துணைத்தலைவர் திரு. எம். வெங்கையா நாயுடு இன்று கேட்டுக்கொண்டுள்ளார்.
ஹைதராபாத்தில் உள்ள மரபணு விரல்ரேகைகள் மற்றும் பரிசோதனை மையத்தை பார்வையிட்ட பின் விஞ்ஞானிகளிடையே பேசிய அவர், சில ஆண்டுகளுக்கு முன்பு உலக சுகாதார அமைப்பு வெளியிட்ட தரவுகளில், இந்தியாவில் நிகழும் உயிரிழப்புகளில் 61% இதயநோய், புற்றுநோய், சர்க்கரை நோய் போன்ற தொற்று அல்லாத நோய்களால் நிகழ்வதாக தெரிவிக்கப்பட்டது என்று கூறினார்.
இந்தப் போக்கைத் தடுப்பதற்காக, ஆரோக்கியமான வாழ்க்கைமுறை மற்றும் உணவு பழக்கங்களின் முக்கியத்துவம் குறித்து மிகப்பெரிய தேசிய அளவிலான பிரச்சாரம் மேற்கொள்ளப்பட வேண்டும் என்று திரு. நாயுடு வலியுறுத்தினார்.
இதுதொடர்பாக மக்களிடையே போதிய விழிப்புணர்வை ஏற்படுத்துமாறு விஞ்ஞானிகளை அவர் கேட்டுக் கொண்டார்.
மரபியல் நோய்கள் பற்றி பேசிய குடியரசு துணைத் தலைவர், பல்வேறு மரபியல் நோய்களிலிருந்து மக்களை பாதுகாக்கும் வகையில் குறைந்த செலவில், எளிமையான பரிசோதனை முறைகளை விஞ்ஞானிகள் கண்டறியுமாறு கோரிக்கை விடுத்தார்.
இந்த நிகழ்ச்சியின்போது குழந்தைகளிடையே காணப்படும் அரிய மரபியல் நோய்களுக்கான ஆய்வகத்தையும் திரு. வெங்கையா நாயுடு தொடங்கி வைத்தார்.
உலகம் முழுவதும் சுமார் 350 மில்லியன் மக்களும், இந்தியாவில் சுமார் 70 மில்லியன் பேரும் அரிய நோய்களால் பாதிக்கப்படுவதாகக் குறிப்பிட்ட அவர், இவற்றில் பெரும்பாலான நோய்களுக்கு சிகிச்சை இல்லாததால் இது போன்ற அரிய நோய்களால் பொருளாதாரத்திலும், சமூக கட்டமைப்பிலும் பெரும் தாக்கம் ஏற்படுவதாகத் தெரிவித்தார்.
கொவிட்-19 தொற்றின் பரிசோதனையில் துல்லியமான முடிவுகளை வழங்கிய மரபணு விரல்ரேகைகள் மற்றும் பரிசோதனை மையத்தின் போராளிகளை திரு. வெங்கையா நாயுடு வெகுவாக பாராட்டினார். இந்திய மக்கள்தொகையில் பரவும் கொரோனா தொற்றின் தன்மையை அறிந்து இந்த மையம் செயல்பட்டதையும் குடியரசு துணைத் தலைவர் குறிப்பிட்டு பாராட்டு தெரிவித்தார்.
தெலங்கானா மாநிலத்தின் உள்துறை அமைச்சர் திரு. முஹம்மத் மஹ்மூத் அலி, மரபணு விரல்ரேகைகள் மற்றும் பரிசோதனை மையத்தின் இயக்குநர் டாக்டர் கே தங்கராஜ், உயிரி தொழில்நுட்பத் துறையின் மூத்த அதிகாரிகள், விஞ்ஞானிகள், ஆராய்ச்சியாளர்கள் உள்ளிட்டோர் இந்த நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699591
(Visitor Counter : 188
அறிவியல் மற்றும் தொழில்நுட்பத்துறை
இளம் மனதில் அறிவியல் மனப்பான்மையை ஏற்படுத்துதல் நிகழ்ச்சியை அறிவியல் மற்றும் தொழில்துறை ஆராய்ச்சி கவுன்சில் புராரியில் உள்ள சர்வோதயா வித்யாலயாவில் ஏற்பாடு
புது தில்லியின் புராரியில் உள்ள அரசுப் பெண்கள் மேல்நிலைப் பள்ளியில்  “அறிவியல்-சமூக இணைப்பு: இளம் மனதில் அறிவியல் மனப்பான்மையை ஏற்படுத்துதல்” நிகழ்ச்சியை அறிவியல் மற்றும் தொழில்துறை ஆராய்ச்சி கவுன்சில்-தேசிய அறிவியல் தொடர்பு மற்றும் கொள்கை ஆராய்ச்சி நிறுவனம்  ஏற்பாடு செய்தது.
இந்தத் திட்டத்தின் முதன்மை நோக்கம் சிறுவர்களின் மனதுக்குள் அறிவியல் ஆர்வத்தை வளர்ப்பதும், அறிவியல் கல்வியை ஊக்குவிப்பதும் ஆகும்.
திரு.சி பி சிங்  மாணவர்களை வரவேற்று, CSIR & CSIR-NIScPR குறித்த அறிமுகத்தை வழங்கினார். இதைத் தொடர்ந்து டாக்டர் சுமன் ரே-வின் வினாடி வினாவுடன் “சிஎஸ்ஐஆரின் சாதனைகள்” என்ற தலைப்பில் உரை நடத்தப்பட்டது. மேலும், டாக்டர் சுமன் ரே- வின் வினாடி வினா மூலம் "மருத்துவத் தாவரங்கள்" என்ற தலைப்பில் மூலிகை குறித்த சுகாதார விழிப்புணர்வு செய்யப்பட்டது.
"நீருக்கு கீழே வாழ்க்கை" மற்றும் "விண்வெளிக்கு சென்ற இந்திய விண்வெளி வீரர்கள்" என்ற அனிமேஷன் திரைப்பட நிகழ்ச்சிகள் மூலம் மாணவர்கள் அறிவியலை நோக்கி ஈர்க்கப்பட்டனர். தேசிய அறிவியல் தொடர்பு மற்றும் கொள்கை ஆராய்ச்சி நிறுவன வெளியீடுகளான “விக்யான் பிரகதி”, அறிவியல் நிருபர் மற்றும் “ஆயுர் வாடிகா செய்தித் தொகுப்பு ஆகியவை மாணவர்களுக்கு விநியோகம் செய்யப்பட்டன.
புவி அறிவியல் அமைச்சகம்
மேற்கு ராஜஸ்தானின் ஒரு சில பகுதிகளில் அடுத்த 24 மணி நேரத்திற்கு வெப்பக்காற்று வீசக்கூடும்
இந்திய வானிலை துறையின் வானிலை முன்னறிவிப்பு மையத்தின் படி:

நேற்றைய அதிகபட்ச வெப்பநிலை நிலவரம்
வெப்ப அலை: இல்லை
அதிகபட்ச தட்பவெப்பம்: மேற்கு ராஜஸ்தானின் பெரும்பாலான பகுதிகளிலும், கிழக்கு ராஜஸ்தானின் பல பகுதிகளிலும், ஹரியானாவின் சில இடங்களிலும், பஞ்சாப், மேற்கு மத்தியப் பிரதேசம் மற்றும் சௌராஷ்டிரா & கட்ச்சின் ஒரு சில பகுதிகளிலும் 40.0 டிகிரி செண்டிகிரேடுக்கும் அதிகமாக அதிகபட்ச தட்பவெப்பம் இருந்தது.
மேற்கு ராஜஸ்தானில் உள்ள கங்கா நகரில் நேற்று அதிகபட்சமாக 45.3 டிகிரி செண்டிகிரேட் வெப்பநிலை பதிவானது.
இன்றைய குறைந்தபட்ச வெப்பநிலை நிலவரம்
வெப்ப இரவு: இல்லை
குறைந்தபட்ச தட்பவெப்பம்: அதிகளவில் வெப்ப அலை எதிர்பார்க்கப்படும் இடங்கள், மேற்கு ராஜஸ்தானின் பெரும்பாலான பகுதிகளில் 28-32 டிகிரி செண்டிகிரேடு எனுமளவில் குறைந்தபட்ச வெப்பநிலை இருந்தது.
ஜம்மு காஷ்மீரின் பல இடங்கள், லடாக், கில்கிட், பாலிஸ்தான் மற்றும் முசாபர்பாத், மேற்கு ராஜஸ்தானின் ஒரு சில பகுதிகளில் குறைந்தபட்ச வெப்பநிலை 3.1 முதல் 5.0 டிகிரி செண்டிகிரேடு எனுமளவிலும், இமாச்சலப் பிரதேசத்தின் பல பகுதிகள், கிழக்கு ராஜஸ்தானின் சில பகுதிகள், பஞ்சாப், கடலோர ஆந்திர மற்றும் ராயலசீமாவின் ஒரு சில பகுதிகளிலும் 1.6 முதல் 3.0 டிகிரி செண்டிகிரேடு எனுமளவிலும் இருந்தது.
வெப்ப அலையின் காரணமாக மேற்கு ராஜஸ்தானில் உள்ள சில பகுதிகளில் வசிக்கும் பச்சிளம் குழந்தைகள், மூத்த குடிமக்கள் போன்ற பாதிக்கப்படக்கூடிய நபர்களுக்கு ஓரளவு உடல் உபாதைகள் ஏற்படலாம்.
எனவே, இத்தகையோர் வெளியில் செல்வதை தவிர்த்து. மெல்லிய, தாராளமான, லேசான வண்ணங்களுடன் கூடிய பருத்தி ஆடைகளை அணிந்து கொள்ளுமாறும், வெளியில் செல்ல நேர்ந்தால் துணி, தொப்பி அல்லது குடையால் தலைப்பகுதியை பாதுகாத்து கொள்ளுமாறும் கேட்டுக்கொள்ளப்படுகிறார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726258